Павел Ивановичxa0 госпиталдә оҙаҡ булмай. Бер ай булмаҫ элекxa0Литваның   көньяҡ-көнсығыш райондарында һуғыш алып барғанxa0 часенә ҡайта. Каунасс операцияһының тамамланыу фазаһында ҡатнаша, был һуғыш барышында 3-сө Белорус фронты ғәскәрҙәре дошмандың  Расейняй-Кибартай-Сувалки сиктәрендәге алдан әҙерләнгән оборона һыҙығына сыға.xa0xa0Юғары Баш командованиеның 1944 йылдың 29 авгусындағы Ставкаһыxa0 ҡарары буйынсаxa0xa0улар оборонаға күсә. 371-се уҡсылар дивизияһы Шакяй ҡалаһынан көньяҡ-көнбайыштараҡ прозицияларҙы биләй.xa0 1944 йылдың октябрь аҙағында, немец командованиеһы Ҡыҙыл Армия ғәскәрҙәрен Көнсығыш Пруссия сигенән сығарырға маташа һәмxa0xa0бер нисә тапҡыр ҡаршы һөжүм итә. Шундай берxa0 һөжүмде кире ҡаҡҡанда 1944 йылдың 27 октябрендә Павел Ивановичxa0 үлемесле яралана. Гришкабудис ҡаласығындағы госпиталгә килтерергә тырышалар, әммә xa0ул юлда вафат була. Капитан Пономарев Павел Ивановичҡа Неман йылғаһын аша сыҡҡанда күрһәткән батырлығы өсөн СССР Юғары Советы Президиумының 1945 йылдыңxa024 мартындағы указы менәнxa0 Советтар Союзы Геройы исеме бирелә. П. И. Пономарев Литва Республикаһы Мариямполь өйәҙенеңxa0xa0Гришкабудис ҡаласығында ерләнә.